CELEX: 22004D0136
Language: hr
Date: 2004-09-24 00:00:00
Title: Odluka Zajedničkog odbora EGP-a br. 136/2004 od 24. rujna 2004. o izmjeni Priloga XXI. (Statistika) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               226
            
         22004D0136
   
               L 064/78
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 136/2004
   od 24. rujna 2004.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu je izmijenjen Odlukom Zajedničkog odbora EGP-a br. 114/2004 od 9. srpnja 2004. (1).
            
         
               (2)
            
            
               Uredba (EZ) br. 138/2004 Europskog parlamenta i Vijeća od 5. prosinca 2003. o ekonomskim računima u poljoprivredi na području Zajednice (2), treba se unijeti u Sporazum.
            
         
               (3)
            
            
               Uredba (EZ) br. 501/2004 Europskog parlamenta i Vijeća od 10. ožujka 2004. o tromjesečnim financijskim računima ukupne države (3), treba se unijeti u Sporazum.
            
         
               (4)
            
            
               Ova se Odluka ne primjenjuje na Lihtenštajn,
            
         ODLUČIO JE:
   Članak 1.
   Prilog XXI. Sporazumu mijenja se kako slijedi:
   
               1.
            
            
               iza točke 19.n (Uredba Komisije (EZ) br. 1921/2001) umeće se sljedeća točka:
               
                           „19.o
                        
                        
                           
                              32004 R 0501: Uredba (EZ) br. 501/2004 Europskog parlamenta i Vijeća od 10. ožujka 2004. o tromjesečnim financijskim računima ukupne države (SL L 81, 19.3.2004., str. 1).
                           Odredbe Uredbe se u svrhe ovog Sporazuma prilagođavaju kako slijedi:
                           Ova se Uredba ne primjenjuje na Lihtenštajn.”;
                        
                     
         
               2.
            
            
               iza točke 24.b (Uredba Komisije (EZ) br. 68/2003) umeće se sljedeća točka:
               
                           „24.c
                        
                        
                           
                              32004 R 0138: Uredba (EZ) br. 138/2004 Europskog parlamenta i Vijeća od 5. prosinca 2003. o ekonomskim računima u poljoprivredi na području Zajednice (SL L 33, 5.2.2004., str. 1).
                           Odredbe Uredbe se za potrebe ovog Sporazuma prilagođavaju kako slijedi:
                           Ova se Uredba ne primjenjuje na Lihtenštajn.”
                        
                     
         Članak 2.
   Tekstovi Uredbe (EZ) br. 138/2004 i Uredbe (EZ) br. 501/2004 na islandskom i norveškom jeziku, koji se objavljuju u Prilogu EGP-a Službenog lista Europske unije, vjerodostojni su.
   Članak 3.
   Ova Odluka stupa na snagu 25. rujna 2004., pod uvjetom da su Zajedničkom odboru EGP-a (4) podnesene sve obavijesti na temelju članka 103. stavka 1. Sporazuma.
   Članak 4.
   Ova se Odluka objavljuje u odjeljku EGP-a i Prilogu EGP-a Službenog lista Europske unije.
   
      Sastavljeno u Bruxellesu 24. rujna 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 376, 23.12.2004., str. 53.
   
      (2)  SL L 33, 5.2.2004., str. 1.
   
      (3)  SL L 81, 19.3.2004., str. 1.
   
      (4)  Ustavni zahtjevi nisu navedeni.